**Prof.dr Duško Lučić, dipl.inž.građ.**

**Potpredsjednik IK Crne Gore**

**INŽENJERSKA KOMORA CRNE GORE**

**UPRAVNI ODBOR**

***Predmet:*** Izvještaj sa Prvog sastanka radne grupe za „Kontinualno profesionalno usavršavanje“

U subotu, 15.februara 2014. godine, u Beogradu, Srbija, održan je prvi sastanak radne grupe za Kontinualno profesionalno usavršavanje - Continuing Professional Development (CPD), Evropskog savjeta inženjerskih komora (ECEC).

Učestvovali su pretstavnici: Srbije, Italije, Slovenije, Češke, Makedonije, Austrije, Slovačke i Bugarske. Svoje odsustvo su prethodno opravdali predstavnici: Grčke, Kipra, Mađarske i Poljske.

Nakon pretstavljanja, prva tačka dnevnog reda, bila je upoznavanje sa Kontinualnim profesionalnim usavršavanjem i sa stanjem u pojedinim državama u pogledu zakonske obaveznosti CPD za članove Komora. U nekoliko zemalja postoji zakonska obaveza za kontunualnim profesionalnim usavršavanjem, dok u većini zemalja ne postoji.

Predloženo je da se u aktima Evropskih Komora uvede obaveza kontinualnog usavršavanja, kao uslov za produženje licenci. Kao okvirni datum, predložen je 01. januar 2015. godine, kada bi se u svim zemljama počeo primjenjivati ovaj model. Konstatovano je da, u nekim zemljama, uvođenje ove obaveze u zakonske okvire, neće biti lak posao.

Predložena je struktura i broj poena koje svaki licencirani inžinjer treba da osvoji u roku od pet godina da bi imao pravo da produži licencu.

Formirano je šest podgrupa radne grupe. Podgrupe za energetku efikasnost, građevinarstvo, arhitekturu, mašinstvo, elektrotehniku i protiv-požarnu zaštitu.

Predloženo je da se poeni dobijaju učešćem na seminarima, webinarima ili na neki drugi način. Svaka zemlja može slobodno izabrati model davanja lekcija i ocjenjivanja kandidata. Svaka podgrupa treba do 31. avgusta da predloži plan i program za sljedeću godinu.

U nastavku je rečeno da bi svaki licencirani inženjer u Evropi trebao imati svoju elektronsku člansku karticu sa kojom bi imao pristup bazama Evropskih Komora, razne druge benifite, ali i u kojoj bi se evidentirao i broj poena koji je osvojio u prethodnom periodu.

Sljedeći sastanak će se održati u martu ili aprilu elektronski (preko Skypa), dok će finalni sastanak biti održan u septembru u organizaciji Slovačke, Bugarske ili Srbije.